OŠ BARTOLA KAŠIĆA

Zagreb, Vrisnička 4

KLASA:602-01/17-01/674

URBROJ:251-462-17-1

Zagreb, 13.12.2017.

E-mail: [ured@os-bartola-kasica-zg.skole.hr](mailto:ured@os-bartola-kasica-zg.skole.hr)

OSNOVNIM ŠKOLAMA GRADSKE ČETVRTI

TREŠNJEVKA JUG I TREŠNJEVKA SJEVER

**n/r ravnatelja/ice**

**n/r predsjednika/ice školskog povjerenstva**

**PREDMET: Općinska smotra LiDraNo 2018.**

prva obavijest

Poštovani,

Općinska smotra osnovnoškolskih učeničkih radova za područje Trešnjevke LiDraNo 2018. ove godine održava se po 27. puta, a OŠ Bartola Kašića po peti puta je sjedište smotre. I ove godine družit ćemo se u OŠ Bartola Kašića i u Centru za kulturu Trešnjevka.

**Tablica-prijavnica za smotru LiDraNo 2018. (** [**http://www.azoo.hr**](http://www.azoo.hr) **) ispunjava se JEDANPUT i to na školskoj razini.**

**Ispunjenu tablicu-prijavnicu škola dostavlja na e-mail adresu**  [**ured@os-bartola-kasica-zg.skole.hr**](mailto:%20ured@os-bartola-kasica-zg.skole.hr) **najkasnije do petka,  19. siječnja 2018. godine. Literarne i novinarske radove treba dostaviti 19. siječnja 2018. do 15 sati u OŠ Bartola Kašića, Vrisnička 4. Molimo škole koje prijavljuju svoje učenike za Smotru da vode računa o točnosti podataka (Ime i prezime, OIB i šifra škole koji ćete uz šifrarnik kategorija pronaći na stranici** [**http://www.azoo.hr**](http://www.azoo.hr)**).**

Proba scenskih nastupa bit će **25. siječnja 2018.** od 10-14 sati u Centru za kulturu Trešnjevka, Park Stara Trešnjevka 1. (Raspored proba dobit ćete 23. veljače nakon što zaprimimo vaše prijave). Dramsko-scenski nastupi bit će **26. siječnja 2018.** s početkom u 17 sati u Centru za kulturu Trešnjevka, a okrugli stol odmah nakon završetka programa u prostorijama zgrade Općine Trešnjevka.

Prosudba literarnih i novinarskih radova bit će **26. siječnja 2018.** u knjižnici OŠ Bartola Kašića, a okrugli stol za sve zainteresirane održat će se od **12 do 13** sati. Sve informacije o provođenju smotre moći ćete naći na stranici OŠ Bartola Kašića <http://os-bartola-kasica-zg.skole.hr/>

Svaka škola može na općinsku smotru poslati njaviše 8 literarnih i 5 novinarskih radova i prijaviti najviše 5 scenskih nastupa po školi. Na općinsku razinu škole šalju:

**Literarno stvaralaštvo:**

Svi literarni radovi šalju se u 10 istovjetnih primjeraka (Word, Times New Roman 12, dupli razmak, ne dulji od 3 kartice) na kojima je napisana zaporka - riječ+5 brojeva i razred koji učenik pohađa, te na jednom CD-u prema Uputama za provedbu smotre.(Na jednom CD-u samo jedan literarni rad, odnosno Word dokument);

**Svaki rad mora imati sljedeće podatke (podaci moraju biti napisani na zasebnoj stranici, dovoljna je samo jedna stranica za sve istovjetne primjerke):**

1. zaporka i razred koji učenik pohađa
2. ime i prezime učenika – autora rada
3. naslov rada
4. razred
5. naziv škole
6. ime i prezime voditelja/mentora
7. potpis voditelja/mentora kojim jamči točnost svih navedenih podataka
8. potpunu adresu škole (ulica, broj, poštanski broj i mjesto) i broj telefona
9. potpis ravnatelja škole

**Novinarsko stvaralaštvo**

-**samostalni novinarski radovi šalju se** u **10** istovjetnih primjeraka na kojima je napisana zaporka (riječ+5 brojeva) i razred koji učenik pohađa, te na jednom CD-u s upisanim i formatiranim tekstom. (Na jednom CD-u samo jedan samostalni novinarski rad, odnosno Word dokument). Obavezno je naznačiti vrstu novinarskog rada - već i u samoj prijavnici (vijest, izvješće, intervju, reportaža, prikaz, osvrt, bilješka, recenzija, komentar, portret lika ili kritika). Samostalni novinarski radovi ne smiju biti duži od četiri kartice, odnosno, 7.200 znakova s proredom i trebaju biti opremljeni (nadnaslov, naslov, podnaslov, ali bez prijeloma i s istaknutom opremom).

-**tiskani školski listovi dostavljaju se**  u **10** primjeraka i na jednom CD-u sa školskim listom u digitalnom obliku u PDF formatu. Impresume za digitalne školske listove treba napisati sukladno Uputama za provedbu smotre.

- **radijska emisija-**novinarski rad i **radio-igra**, dramski rad dostavlja se u jednoj originalnoj snimci i 6 preslika –na DVD mediju koji se može prikazati u programu Windows Media Player. Prijavljujete **2 učenika** i mentora, a trajanje emisije je najviše 10 minuta.

**Uz CD treba priložiti listić sa sljedećim podacima:**

1. naslov emisije
2. ime i prezime učenika – novinara i snimatelja
3. razred
4. naziv škole
5. ime i prezime voditelja družine/mentora
6. potpis voditelja/mentora, kojim jamči istinitost svih navedenih podataka
7. godina snimanja i trajanje emisije
8. potpuna adresa škole (ulica, broj, poštanski broj i mjesto) i broj telefona
9. potpis ravnatelja škole.

**Emisije bez traženih podataka na omotnici CD-a neće biti uvrštene u prosudbu.**

**Dramsko stvaralaštvo**

Učenici svih razreda mogu nastupiti u kategorijama radijskog i dramsko-scenskog stvaralaštva:

1. Radijsko stvaralaštvo – radioigra
2. Dramsko-scensko stvaralaštvo (pojedinačni nastupi i skupni nastupi)

Unutar pojedinačnih nastupa učenici mogu sudjelovati u sljedećim oblicima:

* kazivanje poezije (pjesme pisane u stihu ili prozi)
* monolog (ulomak iz književnoga dramskog, filmskog ili proznog djela)
* povijesni govor

Trajanje pojedinačnih nastupa je do 4 minute

**Skupni nastupi**

Učenici mogu sudjelovati sa sljedećim vrstava izraza:

* dramsko-scenska igra
* lutkarska predstava
* recital (skupno govorenje književnoga teksta)
* mogu biti prijavljene i forme uvjetno nazvane „neverbalno kazalište“ koje se služi scenskim pokretom, slikom, gestom, mimikom ili glazbom.

Trajanje skupnih nastupa je od 5 do 20 minuta.

Općina Trešnjevka na županijsku smotru može poslati **8 literarnih** i **8 novinarskih radova, te 4 samostalna i 4 skupna scenska nastupa.** Školski listovi i radijske emisije šalju se odmah na županijsku razinu, a također se dostavljaju u OŠ Bartola Kašića zaključno s 19. siječnja 2018.

Iznimno se školski listovi zbog opsežnog posla vezanog uz njihovo izdavanje mogu dostaviti direktno u OŠ A.G.Matoša (sjedište županijske smotre) do 29. siječnja, ali moraju biti uredno prijavljeni u tablicama za općinsku smotru.

Općinsko će povjerenstvo bez prosudbe uputiti vaše školske listove, radijske radove na Županijsko povjerenstvo.

Na smotru LiDraNo 2018. može biti prijavljen list koji je škola objavila nakon smotre LiDraNo 2017. Ako škole šalju listove koji su objavljeni do kraja školske godine 2016./2017., urednici školskih listova ne mogu biti učenici 8. razreda.

Upute za provedbu smotre literarnog, novinarskog i dramskog stvaralaštva LIDRANO 2017. možete pronaći na stranici:

<http://www.azoo.hr/index.php?option=com_content&view=article&id=6087:smotra-literarnog-dramskog-scenskog-i-novinarskog-stvaralatva-lidrano-2017-&catid=294:lidrano--literarno-novinarsko-i-dramsko-scensko-stvaralatvo&Itemid=118>

Raspored održavanja Županijske smotre učenika osnovnih škola Grada Zagreba kao i sve druge obavijesti bit će objavljivane na mrežnim stranicama OŠ A.G. Matoša -  [www.osagm.hr](http://www.osagm.hr)

Dragi učenici i učitelji, želimo vam puno uspjeha, nadahnute riječi i stihove, nova prijateljstva i radosne trenutke na Smotri literarnog, dramskog i novinarskog stvaralaštva – LiDraNo 2018.!

 predsjednica općinskog povjerenstva za pripremu i provedbu LiDraNa 2018.

Dijana Kopčić, ravnateljica OŠ Bartola Kašića, Zagreb